b'\n_START_ARTICLE_\nViterbo (pokrajina)\n_START_SECTION_\nZgodovinske zanimivosti\n_START_PARAGRAPH_\nPokrajina Viterbo je domovina najstarej\xc5\xa1ih prebivalcev Apeninskega polotoka, Etru\xc5\xa1\xc4\x8danov in njihovih prednikov. Izkopanine pri\xc4\x8dajo o prisotnosti villanovanske kulture od desetega stoletja pr. n. \xc5\xa1t. dalje. Pozneje so se tu razvila bogata Etru\xc5\xa1\xc4\x8danska mesta (Tarkvinija, Vulci, Velzna (lat. Volsinii), Falerii (danes Civita Castellana)), od katerih so ostala ob\xc5\xa1irna grobi\xc5\xa1\xc4\x8da od osmega stoletja pr. n. \xc5\xa1t. do prvega stoletja na\xc5\xa1ega \xc5\xa1tetja. Vsa pokrajina je prepredena z zgodovinskimi spomeniki iz predrimske dobe, medtem ko je ostankov rimljanske kulture bolj malo. Ta podatek lahko pomeni, da so Etru\xc5\xa1\xc4\x8dani ohranjali svojo kulturo \xc5\xa1e dolgo potem, ko so se asimilirali z Rimljani. Lahko pa tudi pomeni, da se Rimljani niso hoteli vklju\xc4\x8diti v prej obstoje\xc4\x8do visoko kulturo Etru\xc5\xa1\xc4\x8danov in so jo raje prezrli. Vsekakor se kulturi nista prepletali. \xc4\x8ceprav danes njihovi potomci sprejemajo Etru\xc5\xa1\xc4\x8dansko dedi\xc5\xa1\xc4\x8dino kot del\xc4\x8dek slavne rimljanske kulture, izkopanine ne potrjujejo asimilacije Etru\xc5\xa1\xc4\x8danov. Do svojega izumrtja so ohranili svojo kulturo in svoje navade, ki si jih je pozneje Rimski imperij prilastil.'